पाएं अपने शहर की ताज़ा ख़बरें और फ्री ई-पेपरडाउनलोड करें
डीएम यशपाल मीणा की अध्यक्षता में वीडियो काॅफ्रेंसिंग के माध्यम से प्रेसवार्ता की गई। जिले भर में संक्रमण की वृद्धि को देखते हुए संक्रमण के फैलाव को रोकने को किए जा रहे प्रयास के बारे में जानकारी दी गई। 5 मई से 15 मई तक पूर्ण लॉकडाउन रहेगा जिला पदाधिकारी ने कहा कि गृह विभाग, बिहार सरकार के आदेशानुसार राज्य भर में 5 मई से 15 मई तक पूर्ण रूप से लाॅकडाउन लगाया गया है। उन्होंने कहा कि लाॅकडाउन के दौरान जिलेभर में सरकार के सभी कार्यालय बन्द रहेंगे।
आवश्यक सेवाओं जैसे-जिला प्रशासन, पुलिस, सिविल डिफेंस, विद्युत आपूर्ति, जलापूर्ति, स्वच्छता, फायरब्रिगेड, स्वास्थ्य, पशु स्वास्थ्य, आपदा प्रबंधन, कोषागार एवं उनसे संबंधित वित्त विभाग के कार्यालय तथा दूर संचार, डाक विभाग से संबंधित कार्यालय यथावत कार्य करेंगे। लॉकडाउन में वैक्सीनेशन होगा। वैक्सीनेशन कैम्प ज्यादातर पंचायत स्तर पर लगाया जा रहा है जहां स्थानीय लोग वैक्सीनेशन करा सकते हैं। इसके अलावा वैक्सीनेशन के लिए किए गए रजिस्ट्रेशन का मैसेज दिखाकर स्वास्थ्य केन्द्र तक जा सकेंगे।
लॉकडाउन में इनकी सेवाएं नहीं होगी प्रभावित
बैंकिंग, बीमा एवं एटीएम संचालन से संबंधित प्रतिष्ठान, औद्योगिक एवं विनिर्माण कार्य से संबंधित प्रतिष्ठान, सभी प्रकार के निर्माण कार्य, ई-काॅमर्स एवं कूरियर सर्विस से जुड़ी सारी गतिविधियाॅ, कृषि एवं इससे जुड़े कार्य, प्रिंट एवं इलेक्ट्राॅनिक मीडिया, टेलीकम्यूनिकेशन, इंटरनेट सेवाएं, ब्राॅडकास्टिंग एवं केवल सेवाओं से संबंधित गतिविधियां, पेट्राॅल पम्प, एलपीजी,पेट्रेलियम आदि से संबंधित खुदरा एवं भण्डारण प्रतिष्ठान। अस्पताल एवं अन्य संबंधित स्वास्थ्य प्रतिष्ठान (पशु स्वास्थ्य सहित), उनके निर्माण एवं वितरण इकाईयां-सरकारी एवं निजी दवा दुकानें, मेडिकल लैब, नर्सिंग होम, एम्बुलेंस सेवाओं से संबंधित प्रतिष्ठान यथावत कार्य करेंगे।
खाद्य, सब्जी की दुकानें सुबह 7 से 11 बजे तक खुलेंगी
खाद्य सामग्री, फल एवं सब्जी,मांस-मछली,दूध, पीडीएस की दुकानें सुबह 7 से 11 बजे पूर्वाह्न तक खुल सकेंगे। कोल्ड स्टोरेज व वेयर हाउसिंग सेवाएं, निजी सुरक्षा सेवाएं, ठेला पर फल व सब्जी की घूम-घूम कर बिक्री सहित, अन्य सभी प्रतिष्ठान वर्क फ्राॅम होम के आधार पर कार्य कर सकते हैं।
सार्वजनिक स्थानों व मार्गों पर आवागमन पर रहेगा पूर्णतः प्रतिबंद्ध
सार्वजनिक स्थानों व मार्गों पर अनावश्यक आवागमन पूर्णतः प्रतिबंधित रहेगा। लॉकडाउन अवधि में अनावश्यक पैदल भी आवागमन नहीं कर सकेंगे। पब्लिक ट्रांसपोर्ट में निर्धारित बैठने की क्षमता के 50 % उपयोग की अनुमति। लेकिन केवल रेल, वायुयान अथवा अन्य लम्बी दूरी यात्रा करने वालों व अनुमान्य सेवाओं से संबंधित व्यक्तियों को ही सार्वजनिक परिवहन के उपयोग की अनुमति दी जाएगी।
जिले में कुल 1337 एक्टिव, 1301 होम आइसोलेशन में
जिले में कोरोना के कुल 1337 एक्टिव केस है। इसमें से 1301 का इलाज होम आइसोलेशन में चल रहा है। होम आइसोलेशन वाले मरीजों की निगरानी जिला नियंत्रण कक्ष से की जा रही है। इनसे सुबह शाम जानकारी ली जा रही है और चिकित्सीय सुझाव दिए जा रहे हैं। 36 कोरोना मरीज का अस्पताल में इलाजरत हैं। जिले में कुल पाॅजिटिव केस 7326 है। इसमें 1 मार्च से 2 मई तक 3353, 3 मई को 219 नए संक्रमित मरीज मिले। 3 मई को 214 लोगों ने कोरोना को मात दी और स्वस्थ्य हुए हैं। जिला पदाधिकारी के अनुसार जिले में अबतक 47 लोगों ने कोरोना की वजह से जान गंवाई है।
स्वास्थ्य सेवा में लगे व सरकारी वाहनों के परिचालन पर नहीं होगी रोक
जिला पदाधिकारी ने कहा कि स्वास्थ्य से जुड़ी गतिविधियों में संलग्न वाहन एवं स्वास्थ्य प्रयोजनार्थ प्रयुक्त निजी वाहन, अनुमान्य कार्याें से संबंधित कार्यालयों के सरकारी वाहन, वैसे निजी वाहन जिन्हें जिला प्रशासन द्वारा किसी विशेष कार्य हेतु ई-पास निर्गत है, सभी प्रकार के माल वाहक वाहन, वैसे निजी वाहन जिनमें हवाई जहाज/ट्रेन के यात्री यात्रा कर रहे हों और उनके पास टिकट हो, कर्तव्य पर जाने हेतु सरकारी सेवकों एवं अन्य आवश्यक अनुमान्य सेवाओं के निजी वाहन, अन्तर्राज्यीय मार्गाें पर अन्य राज्यों को जाने वाले निजी वाहन के उपयोग की अनुमति रहेगी।
प्रतिदिन दो से ढाई हजार लोगों की हो रही जांच
जिले में प्रतिदिन दो हजार से ढाई हजार लोगों की जांच की जा रही है। आरटीपीसीआर से अबतक 1लाख 10 हजार 177, ट्रूनट से 43063 एवं रैपिड एन्टीजन से 5 लाख 95 हजार 142 लोगों की जांच की गई है। 3 मई को 2222 लोगों की जांच की गई है। जिले में अबतक 748382 जांच हुई है। जिले में टोटल कन्टेंमेंट जोन 671, टोटल स्केल डाउन-359, टोटल एक्टिव कन्टेंमेंट जोन 312 है।
विवाह के लिए अधिकतम 50 लोगों की अनुमति
सभी प्रकार के सामाजिक/राजनीतिक/मनोरंजन/खेल-कूद/शैक्षणिक/सांस्कृतिक एवं धार्मिक आयोजन/समारोह प्रतिबंधित होंगे। सभी सिनेमा हाॅल, शाॅपिंग माॅल, क्लब, स्विमिंग पूल, स्टेडियम, जिम, पार्क एवं उद्यान, पूरी तरह बंद रहेंगे। विवाह समारोह अधिकतम 50 व्यक्तियों की उपस्थिति होगी। अंतिम संस्कार/श्राद्ध कार्यक्रम के लिए 20 व्यक्तियों की अधिसीमा रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn